**103/2021. (IV.14.),,kt.” sz. h a t á r o z a t**

**az önkormányzati étkeztetési fejlesztések támogatása című pályázaton való részvételről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében foglalt feladatkörében eljárva, valamint a Magyarország 2021. évi központi költségvetéséről szóló 2020. évi XC. törvény 3. melléklet A helyi önkormányzatok kiegészítő támogatásai vonatkozásában és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az alábbiak szerint dönt:

1. A Képviselő-testület támogatási igényt nyújt be a Pénzügyminisztérium által meghirdetett, 2020. évi XC. törvény 3. melléklet 3.6. pont szerinti Önkormányzati étkeztetési fejlesztések támogatása pályázati kiírásra.

**Pályázati cél:** Melegítőkonyha felújítás

**Fejlesztés helyszíne:** Madarász Imre Egyesített Óvoda SZIM tagóvoda 5300 Karcag, Gépgyár u. (hrsz:7203)

1. **A projekt összköltsége: 13.079.565- Ft**

Az igényelt támogatási összeg: **9.809.674,- Ft**

Saját erő összege:**3.269.891,- Ft**

1. A Képviselő-testület a támogatási igénylés benyújtásához szükséges 25 %, vagyis **3.269.891,-**Ft önerőmértékét a Karcag Városi Önkormányzat 2021. évi költségvetésében az általános tartalék terhére biztosítja.
2. A Képviselő-testület felhatalmazza és felkéri a polgármestert, hogy a szükséges nyilatkozatokat tegye meg, a támogatási igényt a csatolandó mellékletekkel együtt a benyújtási határidőig nyújtsa be.
3. A Képviselő-testület felhatalmazza a Karcag Városi Önkormányzat Polgármesterét, hogy a pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka Költségvetési és Adó Iroda irodavezető

Határidő: 2021. április 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Kabinet Iroda, helyben

Karcag, 2021.április 12.

|  |  |
| --- | --- |
|  | **(: Szepesi Tibor :)** |
|  | polgármester |